**Anija valla 2023. aasta eelarve lühiülevaade**

Anija valla 2023. aasta eelarve koostamise aluseks on valla arengukava aastateks 2021 – 2027 ning sinna juurde kuuluv eelarvestrateegia ja investeeringute kava. Valla arengukava võeti vastu Anija Vallavolikogu poolt 22.09.2022. aastal, vt. <https://www.riigiteataja.ee/akt/428092022017> .

Anija valla 2023. aasta eelarve võeti vastu vallavolikogu pool 26.01.2023. aastal, vt. <https://www.riigiteataja.ee/akt/431012023014> . Eelarve seletuskiri vt. <https://anija.ee/eelarved-ja-majandusaasta-aruanded>.

2023. aasta eelarve on koostatud tekkepõhise arvestuspõhimõtete alusel.

2023. aastaks on vallal kolm prioriteeti:

* Vald on konkurentsivõimeline tööandja – töötasude tõusuks on eelarves planeeritud kuni 24%
* Euroopa Liidu ja riiklike toetuste abil investeeringute teostamine – rajatakse Kehra-Anija jalgtee ja alustatakse Aegviidu lasteaia hoone renoveerimistöödega.
* jätkusuutlik eelarvepositsioon – eelarve tulud on kavandatud konservatiivselt ja kulude planeerimisel on järgitud säästvaid- ja kokkuhoiu põhimõtteid.

**Põhitegevuse tulud**

2023. aasta eelarves on planeeritud põhitegevuse tuludeks 13,24 miljonit eurot. See on 1,33 miljonit eurot ehk 11 % enam kui 2022. aastaks kinnitatud eelarve. Maksutulude tõusuks on planeeritud 9,5 % ja riigieelarvest eraldatav toetus suureneb 21 % võrreldes varasema aasta eelarvestatud summadega .

* Maksutuludeks on arvestatud tulud üksikisiku tulumaksust 7,5 miljonit eurot ja tulud maamaksust 0,2 miljonit eurot.
* Kaupade ja teenuste müügist tulud kokku on planeeritud 0,7 miljonit eurot. Siia on arvestatud haridusasutuste tulud, lapsevanemate osalustasud lasteaedades ja toitlustamisest, kunstidekooli õppemaksud, rahva- ja kultuurimajade tulud, üüri- ja renditulud ning tulud kommunaalmajanduse tegevusest.
* Saadavateks toetusteks on planeeritud tulud kokku 4,4 miljonit eurot. Siia on arvestatud riigi poolt eraldatavad toetus- ja tasandusfondi summad ja muud sihtfinantseerimise tulud.
* Muude tegevustulude summaks on arvestatud kokku 0,4 miljonit eurot. Siia on arvestatud tulud keskkonnatasudest.

Tulude liikide osakaal kogu põhitegevuse tuludest:

**Põhitegevuse kulud**

2023. aasta eelarves on planeeritud põhitegevuse kulud kokku 13,14 miljonit eurot, mis on 1,4 miljonit eurot ehk 12 % enam kui 2022. aastal. Olulise osa kulude suurenemisest moodustab personalikulude tõus, seoses haridustöötajate alampalga tõusuga.

2023. aastal on planeeritud personalikuludeks 8,1 miljonit eurot, mis moodustab põhitegevuse tuludest 61 %. Toetuste maksmiseks on eelarves kavandatud 0,9 miljonit eurot, majandamiskuludeks 4,0 miljonit eurot ja reservfondi on suunatud 0,1 miljonit eurot.

Põhitegevuse kulud on jaotatud viie tegevusvaldkonna vahel:

* Üldvalitsemise kuludeks on planeeritud kokku 0,7 miljonit eurot. Siin kajastatakse volikogu ja vallavalitsuse tegevusega seotud kulud.
* Keskkonna- ja majandustegevuse kuludeks on planeeritud 1,5 miljonit eurot. Siin kajastatakse teede- ja tänavate korrashoiukulud, tänavavalgustuse jm kommunaalmajanduse ja heakorra kulud.
* Vaba aja- ja kultuuri tegevuste kuludeks on planeeritud 1,2 miljonit eurot. Siin kajastatakse raamatukogude, kultuuri- ja rahvamajade kulud, eraldised vabaühenduste tegevusteks, noortekeskuse- ja noorte huvialategevuse kulud ning kulud sporditegevustele.
* Hariduse valdkonna kuludeks on planeeritud 7,5 miljonit eurot. Siin kajastatakse kolme kooli ja nelja lasteaia tegevustega seotud kulud.
* Sotsiaaltegevuse valdkonna kuludeks on planeeritud 1,2 miljonit eurot. Siin kajastatakse sotsiaalkeskuse kulud, laste-, noorte- ja eakatega seotud tegevuskulud.

Valdkonna kulude osakaal kogu põhitegevuse kuludest:

**Investeerimistegevus**

2023. aasta eelarves on planeeritud investeeringuteks 3,6 miljonit eurot, millest suuremad on Kehra-Anija kergtee ehitus ja Aegviidu lasteaia hoone renoveerimine. Põhivara investeeringud objektide viisi on toodud 2023. aasta eelarve seletuskirjas <https://anija.kovtp.ee/eelarved-ja-majandusaasta-aruanded>.

Investeeringute elluviimiseks planeeritakse saada EL toetuseid kokku 0,9 miljonit eurot ja lisaks kavandatakse võtta laenu 2,5 miljonit eurot. Omafinantseerimisvõime maht on käesoleval aastal 0,1 miljonit eurot, mis ei kata ära laenude teenindamiseks vajaliku summat. Laenu tagasimakseteks kasutatakse 2022. aastast ületulnud likviidsete vahendite jääki.

Põhivara müügituluks on planeeritud 0,3 miljonit eurot. Müügiks olevateks varadeks on Kehras asuvad Põhja, Salo ja Mulla tänavate kinnistud.

**Finantsseis**

Laenu- ja pikaajaliste kohustiste jääk 2023. aasta alguseks on 5,8 miljonit eurot, millest tagasimaksete kogusumma on eelarvestatud 0,8 miljonit eurot. Laenude intressikuludeks aastas kokku on 0,2 miljonit eurot. Netovõlakoormus on aasta lõpuks on 57 % põhitegevuse tuludest, mis näitab, et võimalused järgneval aastal laenuraha investeeringuteks kaasata ei ole võimalik.

Aasta alguse likviidsete vahendite jääk 0,8 miljonit eurot on suunatud laenude tagasimaksete ja investeeringute omaosaluse katteks.

Koostas

Liivi Hansen

Finantsjuht

Anija Vallavalitsus

15.märts 2023.a.